ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
1 ก.พ. 2559

สรุปภาวะตลาดภาคเช้า : ยังยืน 1,300 จุดได้ – SET ช่วงแรกยังเกรงใจ 1,300 จุด ชะลอตัวลงเล็กน้อย เนื่องด้วยความร้อนแรงทางเทคนิคในระยะสั้น รวมถึงปัจจัยกดดันจาก TRUE ประกาศเพิ่มทุน สร้างแรงขายออกมาในหุ้นดังกล่าว และกังวลไปถึง JAS ด้วย ที่มีแรงขายออกมาเช่นเดียวกัน กังวลเรื่องอาจจะต้องเพิ่มทุนเหมือนกัน เพื่อเสริมสภาพคล่อง
 สำหรับการลงทุนใน 4G อย่างไรก็ตามหุ้นที่มีน้ำหนักอย่าง ADVANC และ PTTEP เป็นม้าตีนปลาย พลิกกลับขึ้นในช่วงท้ายตลาดภาคเช้า ส่ง SET พลิกขึ้นมาปิดเหนือ 1300 จุด โดยอยู่ที่ 1301.62 จุด +0.64 จุด หรือ +0.05% ด้วยมูลค่าซื้อขายที่ 2.2 หมื่นลบ. กลุ่มหลักบวกลบไม่มาก ส่วนตลาดภูมิภาคหากไม่นับนิเคอิที่เขียวโดดเด่น นอกนั้นแกว่งตัวในช่วงแคบๆ
กลยุทธ์ที่แนะนำ : ช่วงบ่าย: หากไม่ย้อนลงมาต่ำกว่า 1,293-1,294 จุด อีกครั้ง คาดจะปรับตัวขึ้นได้ต่อแล้ว โดยมีแนวต้านถัดไปที่ 1,310 จุด ส่วนกรณีผิดคาดต่ำกว่า 1,293-1,294 จุด จะเกิดการย่อลงสลับที่ชัดขึ้น โดยมีแนวรับระยะสั้นถัดไปที่ 1,280-1,285 จุด ซึ่งก็ยังไม่น่ากลัว หรือไม่เสียทรงในภาพรวมอยู่ดีที่มอง SET ยังอยู่ในช่วงฟื้นตัวขึ้นได้ต่อ
 กลยุทธ์ การเก็งกำไรยังเน้นในรอบสั้นๆไปก่อน รวมถึงช่วงนี้แนะนำพิจารณาขายทำกำไรออกมาบางส่วนบ้าง ทั้งนี้ หุ้นแนะนำตามสัญญาณเทคนิค ได้แก่ TPIPL (รับ 2.32 ต้าน 2.50 Cut 2.24) และ VGI (รับ 3.98 ต้าน 4.26 Cut 3.86)
 